UPUTE AUTORIMA

F*orum za sigurnosne studije*/*Forum for Security Studies* (*FoSS*) je znanstveni časopis kojeg od 2016. godine jednom godišnje objavljuje Fakultet političkih znanosti Sveučilišta u Zagrebu – Centar za međunarodne i sigurnosne studije (CeMSS). U *Forumu za sigurnosne* *studije* objavljuju se znanstveni i stručni radovi, rezultati znanstvenih istraživanja, studije, prikazi i recenzije knjiga u znanstvenom polju političkih znanosti, sa osobitim naglaskom na sigurnosne studije. Međutim, ova godišnja publikacija otvorena je za znanstvene i stručne doprinose iz svih ostalih politoloških poddisciplina, kao i za radove srodnih polja u području društvenih znanosti (posebice sigurnosne i obrambene znanosti).

Svrha *Foruma za sigurnosne studije* je sustavno objavljivanje radova koji se bave teorijskim promišljanjem pojma i sadržaja sigurnosti, sigurnosnim pitanjima na nacionalnoj, regionalnoj i globalnoj razini, razvojem sigurnosnih politika i sustava, te dinamikom sigurnosnih pojava i procesa u svijetu.

Pri odabiru i objavi radova, Uredništvo poštuje najviše standarde za ovu vrstu publikacija (u pogledu aktualnosti tema i pridržavanja pravila anonimnog neovisnog recenzentskog postupka). Odluku o objavljivanju radova donosi uredništvo.

Tekstovi u časopisu objavljuju se na hrvatskom ili engleskom jeziku.

Radovi trebaju biti pisani na sljedeći način:

* font: Times New Roman
* veličina slova: 12
* prored: 1,5
* opseg: članci od 7,000 do 9,000 riječi; prikazi, recenzije i informacije od 800 do 1,200 riječi.

Svaki članak treba sadržavati:

* naslov
* sažetak rada duljine do 200 riječi
* popis pet ključnih riječi koje najpreciznije opisuju temu rada
* popis korištene literature složen abecednim redom.

**Naslov, sažetak i ključne riječi trebaju biti poslane i na hrvatskom i na engleskom jeziku.**

Pravila citiranja i navođenja izvora:

* Citiranje i pozivanje na izvore u radu navodi se u skraćenom obliku, primjerice (Collins, 2008: 165) ili (Collins, 2008)
* Izvor koji ima dva autora navodi se u sljedećem obliku (Adler i Barnett, 1998)
* Izvor koji ima tri ili više autora navodi se u sljedećem obliku (Deutsch et al., 1957), a u popisu literature navode se imena svih autora
* Radovi jednog autora objavljeni u istoj godini označavaju se dodavanjem slova pored godine, primjerice (Buzan, 1994a; Buzan, 1994b)
* Internetski izvori: u tekstu se navodi skraćeni oblik (European Commission, 2021), a u izvorima iza popisa literature navodi se cjeloviti izvor i datum pristupa stranici:

European Commission. 2021. *Global response to coronavirus*.

https://ec.europa.eu/info/live-work-travel-eu/coronavirus-response/safe-covid-19-vaccines-europeans/global-response-coronavirus\_en#covax (15.12.2021.)

Popis korištene literature prilaže se na kraju teksta, gdje se abecednim redom navode cjelovite reference, primjerice:

* Autorska knjiga: Prezime, Ime. Godina objavljivanja. *Naslov*. Mjesto izdanja: Izdavač.

Hough, Peter. 2004. *Understanding Global Security*. London and New York: Routledge.

* Urednička knjiga: Prezime, Ime (ur.) Godina objavljivanja. *Naslov*. Mjesto izdanja: Izdavač.

Balzacq, Thierry (ed.) 2011. *Securitization Theory – How Security Problems Emerge and Dissolve*. London and New York: Routledge.

* Poglavlje u knjizi/zborniku: Prezime, Ime. Godina objavljivanja. Naslov poglavlja, u: Prezime urednika, Inicijal imena urednika (ur.): *Naslov*. Mjesto izdanja: Izdavač. str. 35-55.

Emmers, Ralf. 2010. Sekuritizacija, u: Collins, A. (ur.): *Suvremene sigurnosne studije*. Zagreb: Centar za međunarodne i sigurnosne studije FPZG i Politička kultura. str. 133-150.

* Članak u časopisu: Prezime, Ime. Godina objavljivanja. Naslov. *Naziv časopisa* (godište), broj: stranice.

Adamson, Fiona B. 2006. Crossing Borders: International Migration and National Security. *International Security* (31), 1: 165-199.

Popis korištenih internetskih izvora navodi se abecednim redom iza popisa literature, primjerice:

Vlada Republike Hrvatske. 2019. *Izvješće o provedbi Strategije nacionalne sigurnosti Republike Hrvatske*. https://vlada.gov.hr/UserDocsImages/2016/Sjednice/2019/138%20sjednica%20VRH/138%20-%203.pdf (5.7.2021.)